Diari Oficial de la Generalitat Valenciana


Sumari del DOGV 5349, del 19-09-2006 (2006/10911)

RESOLUCIÓ de 30 de juny de 2006, del conseller de Territori i Habitatge, per la qual s'aprova definitivament la modificació del Pla General de València, en l'àmbit de les illes delimitades pels carrers Amadeu de Savoia, Misser Mascó, Naturalista Arévalo Baca, Naturalista rafael Cisternes i carrers Navarro Reverter, General Navarro Sangrán i passeig de la Ciutadella.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10673


Data del document
:   30-06-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 30 de juny de 2006, del conseller de Territori i Habitatge, per la qual s'aprova definitivament la modificació del Pla General de València, en l'àmbit de les illes delimitades pels carrers Amadeu de Savoia, Misser Mascó, Naturalista Arévalo Baca, Naturalista rafael Cisternes i carrers Navarro Reverter, General Navarro Sangrán i passeig de la Ciutadella. [2006/10791]  
Vista la Modificació del Pla General de València, referida a l'illa delimitada pels carrers Amadeu de Savoia, Misser Mascó, Naturalista Arévalo Baca i Naturalista rafael Cisternes (edifici Tabacalera) i referida així mateix a l'edifici del centre municipal de salut situat entre els carrers Navarro Reverter, General Navarro Sangrán i passeig de la Ciutadella, i de conformitat amb els següents  
Antecedents de fet  
Primer  
El projecte es va sotmetre a informació pública inserint anuncis en el DOGV núm. 5016, de 30 de maig de 2005 i en el periòdic Las Provincias de 17 de maig de 2005.  
En seu municipal van presentar al·legacions el Grup Municipal Socialista, el Grup Municipal d'Esquerra Unida, el Col·legi d'Arquitectes de València i el Col·legi d'Arquitectes de la Comunitat Valenciana, i un escrit del sotsdirector general de Protecció del Patrimoni Històric del Ministeri de Cultura, que van ser desestimades en l'acord d'aprovació provisional, adoptat pel Ple de la Corporació el dia 29 de desembre de 2005.  
Segon  
La modificació proposada té un doble abast. D'una banda, es canvia l'ordenació actual de l'illa que conté l'edifici de Tabacalera, situada entre els carrers Amadeu de Savoia, Misser Mascó, Naturalista Arévalo Baca i Naturalista rafael Cisternes. I d'altra banda es canvia la qualificació de la parcel·la municipal que alberga el denominat centre de salut, situada entre els carrers Av. Navarro Reverter, passeig de la Ciutadella i General Navarro Sangrán. Encara que es tracta de dues modificacions diferents, es troben vinculades entre elles des del punt de vista urbanístic, pel que fa a justificació legal de l'increment d'edificabilitat, reserves dotacionals i mesures compensatòries a favor de l'administració per la major edificabilitat reconeguda.  
La proposta es deriva d'un conveni urbanístic firmat entre l'Ajuntament de València i les societats mercantils Altadis, SA, i Immobiliària Guadalmedina, SA la finalitat del qual és l'obtenció per l'Ajuntament de l'edifici de Tabacalera per a la seua destinació a oficines municipals, a canvi de requalificar a ús residencial la parcel·la del centre de salut i part de la parcel·la de la Tabacalera, a més d'una compensació econòmica.  
En concret, les noves determinacions proposades són les següents:  
A. Illa de Tabacalera.  
1. Es canvia l'ús d'industrial a dotació d'equipament institucional i a residencial.  
2. Es modifica el catàleg de béns i espais protegits, atorgant la condició de bé de rellevància local al conjunt format pel Palau de la Indústria, la Sala de Maquinària i la Sala de Motors, i s'hi determina una protecció integral. Es protegeixen les dues naus laterals, en la part que recau a Amadeu de Savoia. En el planejament anterior únicament estava protegit l'edifici principal amb nivell 2.  
3. Es delimiten dues parcel·les edificables que donen al carrer Misser Mascó, amb aprofitament mixt residencial i terciari i composició simètrica.  
4. S'habiliten espais lliures amb recorregut de vianants que deixen exemptes les peces originals.  
5. La superfície total de la illa és de 23.831,91 m², i es destinen 14.655,91 m² a xarxa primària de SP administratiu institucional (P/EQ-4); 5.596 m² a zones verdes i itineraris de vianants; i 3.580 m² a dues parcel·les simètriques d'edificabilitat privada residencial (ENS-1), amb el 20% de l'edificabilitat destinada a ús terciari. L'edificació en ambdues parcel·les residencials haurà de respondre a un projecte unitari que assegure la composició simètrica.  
6. El resum de les determinacions proposades es resumeixen en el quadre següent:  
Parcel·la del centre de salut.  
. Es tracta d'un edifici de 10.181 m² sostre, amb 1.552 m² de parcel·la, destinat a centre sanitari, les instal·lacions actuals del qual estan funcionalment obsoletes. Recau dins del conjunt protegit Pla especial Pla del Remei Russafa . Nord. L'espai públic que el delimita està protegit en el Catàleg d'aquest pla per la seua composició geomètrica.  
. Es canvia l'ús dotacional a ús residencial, mantenint el règim d'alineacions existents, i admetent una nova peça en altura que s'ajuste a l'edifici que completa la illa en la cantonada d'Av. Navarro Reverter i General Navarro Sangrán, a fi de tapar les mitgeres existents i recompondre el front de façana. S'admeten 8 i 9 plantes per a ajustar-se als edificis limítrofs.  
. Per a dissenyar el nou edifici haurà de realitzar-se concurs públic i la Direcció General de Patrimoni n'haurà d'emetre informe.  
. El quadre resum de la proposta és el següent:  
Ús Superfície Plantes Edificabilitat   
Planta baixa 1.552 1 1.552   
Planta 1 a 8 1.320 7 9.240   
Planta 9 750 1 750   
Total - 8/9 11.542   
Tercer  
Durant la tramitació en el Servei Territorial d'aquesta Conselleria, s'han sol·licitat els informes següents:  
. Servei Territorial de Cultura. Unitat de Patrimoni.  
. Direcció General de Règim Econòmic de la Conselleria d'Educació.  
. Conselleria de Sanitat.  
S'han rebut informe del director general de Patrimoni de la Conselleria de Cultura, de data 13 de desembre de 2005, en el que es conclou el següent:  
.Pel que fa a les determinacions estimades per a la illa delimitada pels carrers Amadeu de Savoia, Naturalista Arévalo Baca, Misser Mascó i Naturalista rafael Cisternes (Fàbrica de Tabacs), el document que s'ha d'analitzar, mitjançant l'ampliació de la seua fitxa de catàleg, fa seues totes les consideracions i condicions exposades en els informes que la Direcció General ha dirigit al consistori i que l'article 50 de la LPCV requereix per al reconeixement patrimonial de l'immoble.  
Pel que fa a la illa delimitada pels carrers Avinguts Navarro Reverter, carrer General Navarro Sangrán i passeig de la Ciutadella (Centre Municipal), el document aportat aprofundeix en l'anàlisi d'escena urbana, en la delimitació de l'àmbit d'intervenció, i en la seua articulació urbanística i adopta referents arquitectònics reconeguts que justifiquen l'escala d'intervenció proposada i la presenta com una .contribució a la millor conservació general del conjunt. segons s'estableix en l'article 39.2.a) de la Llei de patrimoni cultural valencià.  
Així, la proposta centra els seus arguments en reajustament de volums i en la singularitat de la nova peça arquitectònica. Amb la modificació proposada el front de la façana del passeig de la Ciutadella i el que dóna a l'avinguda de Navarro Reverter, afinen el seu perfil, amb un ritme i simetria fins ara absents, integrat en la silueta paisatgística general que l'àrea va consolidar en temps anterior a la declaració.  
A fi de garantir que, així mateix, l'edificació a què dóna lloc aquesta modificació coadjuve a l'esmentada millor conservació del conjunt, l'Ajuntament de València, fent seua la demanda d'aquesta Direcció General, ha previst, tal com reflecteix la normativa d'aquesta modificació, que .... la nova peça arquitectònica, obeirà necessàriament a un projecte singular unitari que definisca una arquitectura que, pel que fa a les seues característiques estètiques, compositives, tractament exterior del seu paràmetres de façana, selecció de materials, etc., no desmeresca de l'entorn protegit on s'ubiquen contribuint, a més, a la millora del conjunt històric declarat..  
Amb aquest fi, el projecte normatiu estableix un concurs d'idees que aquesta Direcció General, com ja va proposar, considera és l'instrument adequat per a aconseguir una solució arquitectònica de qualitat. Si bé, perquè quede degudament salvaguardat l'interés públic objecte de protecció, és requisit imprescindible que es tracte d'un concurs obert, d'àmbit internacional i que les bases d'aquest, tot i ser elaborades per tercers, siguen aprovades per aquesta corporació local amb un informe previ favorable d'aquesta Direcció General. De la mateixa manera, en la composició del jurat del concurs, la representació de l'interés públic (representat per l'Ajuntament de València, el Col·legi Oficial d'Arquitectes de la Comunitat Valenciana i aquesta Direcció General) ha de ser majoritària o, si més no, paritària a la d'altres interessos; reservant-se, en tot cas, aquest Centre Directiu la facultat de dirimir els possibles empats que puguen donar-se mitjançant l'assignació d'un vot de qualitat.  
En conclusió, a la vista del que s'ha manifestat, s'entén que, amb les precisions establides en el paràgraf anterior, amb les variacions introduïdes en el document enviat per a informe definitiu per part de l'Ajuntament de València s'ha donat resposta tècnica suficient als requeriments d'aquesta Direcció General, per la qual cosa s'emet informe favorable de l'esmentat document a l'efecte disposat en els articles 34.2 i 47 de la Llei 4/98, d,11 de juny, del patrimoni cultural valencià.   
Pel que fa a la proposta de declaració com a bé de rellevància local de l'Antiga Fàbrica de Tabacs (composta pel Palau d'Indústries, la nau Sala de Maquinària, la nau Sala de Motors i els dos trams modulars capçalera de les naus laterals, que donen al carrer Amadeu de Savoia), en compliment amb el que disposa l'article 48 de la Llei 4/1998, d,11 de juny, del Patrimoni Cultural Valencià, l'òrgan urbanístic que acorde l'aprovació definitiva de la present modificació del Catàleg, ho comunicarà a aquesta Direcció General, amb remissió d'un original d'aquest, per a la seua inclusió en la secció segona de l'Inventari General del Patrimoni Cultural Valencià..  
S'ha rebut en el Servei Territorial una al·legació presentada per la senyora Patricia Fos Pérez i Sra. Carolina Martín Escudero, en representació de la denominada plataforma ciutadana Salvem Tabacalera, a la qual s'adjunta un escrit presentat davant del Ministeri de Cultura, oposant-se a l'aprovació de la modificació de planejament proposada i sol·licitant la protecció completa de l'edifici de Tabacalera. Igualment ha presentat al·legació la Sra. Victòria González Fernández, regidora del Grup Municipal Esquerra Unida . l'Entesa de l'Ajuntament de València. Ambdues al·legacions s'examinen en el fonament jurídic segon.  
Quart  
València disposa de Pla General aprovat definitivament per Resolució del conseller d'Obres Públiques i Urbanisme de data 28 de desembre de 1988.  
Cinqué  
La Comissió Territorial d'Urbanisme, en sessió realitzada el dia 12 de maig de 2006, va acordar desestimar les al·legacions presentades i emetre informe favorable a la modificació del Pla General de València, en l'àmbit de les illes delimitades pels carrers Amadeu de Savoia, Misser Micó, Naturalista Arévalo Baca, Naturalista rafael Cisternes, i carrer Navarro Reverter, General Navarro Sangrán i passeig de la Ciutadella, i elevar l'expedient al conseller de Territori i Habitatge, proposant la seua aprovació definitiva, amb la indicació que el document que es presente perquè aquesta conselleria e segelle haurà d'incloure en la memòria justificativa la fonamentació del reajustament d'alineacions conforme es raona en el fonament jurídic segon.   
Fonaments de dret  
Primer  
La documentació està completa i la tramitació ha sigut correcta, d'acord amb el que preveuen els articles 52 i concordants de la Llei reguladora de l'activitat urbanística (d'ara en endavant LRAU). El projecte incorpora modificació del Catàleg de béns i espais protegits.  
Segon  
La proposta té l'informe favorable de la Conselleria de Cultura, òrgan competent per a la seua emissió de conformitat amb el que preveuen els articles 27.2, 34.2 i concordants de la Llei de patrimoni cultural valencià. En conseqüència, les al·legacions presentades per la denominada Plataforma ciutadana Salvem la Tabacalera, han de ser desestimades ja que l'informe patrimonial de la Conselleria de Cultura té caràcter vinculant, en l'àmbit de les seues competències, per a l'aprovació definitiva del planejament, segons el que preveuen els preceptes esmentats de la Llei de patrimoni cultural valencià.  
En aquesta mateixa línia, la Sra. Victòria González Fernández, regidora del Grup Municipal d'Esquerra Unida . l'Entesa de l'Ajuntament de València, remet una al·legació en a què posa de manifest que el projecte a examen no reflecteix l'alineació existent en l'edifici del centre de salut que recau en la confluència de l'Avinguda Navarro Reverter i passeig de la Ciutadella. S'afirma que el projecte comporta l'avançament de l'actual façana i l'ocupació d'aproximadament 100 m² de vials, i indica que no s'expressa que les alineacions d'aquesta edificació hagen de ser modificades. Davant d'aquests circumstàncies sol·licita que no s'efectue l'aprovació definitiva i es demane un nou informe a la Conselleria de Cultura. Acompanya a la seua al·legació una comunicació del vicesecretari de la corporació en què adjunta fitxa de dades cartogràfiques i urbanístiques de la parcel·la municipal del Centre de Salut.  
Aquesta al·legació ha de desestimar-se per les raons que a continuació es resumeixen:  
1. En el projecte que consta en aquesta conselleria i sotmés a aprovació definitiva, consta el pla 05-3, denominat planejament vigent, que recull les alineacions actualment en vigor. En el pla 06-3, denominat pla d'ordenació amb eficàcia normativa, es grafien igualment les alineacions proposades per al nou edifici projectat. Comparant ambdós plànols, el de l'ordenació vigent i el de la proposta, s'aprecia clarament que es proposa una xicoteta ampliació de la parcel·la edificable, modificant l'alineació en la part que recau a la plaça d'Amèrica, en el sentit d'avançar el front edificable ocupant una part de la vorera de la xarxa viària. Així aquesta modificació està perfectament grafiada en el projecte, si bé resulta convenient que en la memòria justificativa es fonamente aquest aspecte concret de l'ordenació.  
2. D'acord amb el que preveuen l'article 21 i concordants LRAU la fixació d'alineacions és una de les determinacions que correspon fixar al planejament. Dit d'una altra manera, aquest projecte de modificació de Pla General és instrument apte i capaç per a disposar el reajustament d'alineacions proposat. En aquest sentit no hi ha, doncs, cap inconvenient legal que l'invalide.  
3. D'altra banda, la modificació del planejament és igualment títol habilitant per a alterar la qualificació jurídica del viari públic, conforme a l'article 8 del Reglament de béns de les entitats locals. Amb l'aprovació definitiva dels plànols d'ordenació urbana es produeix automàticament la desafectació d'un bé a l'ús públic. Per tant, des d'aquesta perspectiva, tampoc pot formular-se cap retret al projecte.  
4. Això no obstant, és convenient que aquest punt concret de la modificació es descriga i fonamente en la memòria justificativa del document, d'acord amb el que preveu l'article 50 del Reglament de planejament de la Comunitat Valenciana. Si bé la justificació de fons es troba en el conveni urbanístic que motiva la modificació, cal complir la formalitat referida en el precepte citat. En conseqüència, el document que es presente perquè siga segellat haurà d'incloure en la memòria justificativa la descripció i fonamentació d'aquest reajustament d'alineacions.  
Tercer  
L'article 19 LRAU estableix límits a l'exercici de la potestat de planejament. Pel que fa a l'edificabilitat residencial, disposa el següent:  
.El planejament general  
A) Quan en un barri o nucli de població ja hi haja més de 75 habitatges o de 10.000 m² d'edificació residencial per hectàrea de terreny, mai no augmentarà l'edificabilitat mitjana o la densitat global respecte de les previsions del planejament anterior i procurarà que disminuïsca o, com a màxim, es mantinga en la seua intensitat la tendència històrica de consolidació experimentada durant l'últim mig segle..  
En conseqüència, resulta necessari delimitar una àrea de comparació per a comprovar que la nova edificabilitat residencial que es crea, no sobrepassa l'edificabilitat mitjana del nucli de població format per l'àrea de comparació i l'àmbit que es reordena.  
A aquest efecte, l'Ajuntament aporta justificació de la reserva dotacional proposta, que s'examina en l'apartat següent. Utilitzant els mateixos elements de càlcul, s'obté un índex d'edificabilitat bruta (IEB), de mitjana per als districtes 2 i 6 de 2,119 m²sostre/m²sòl. Aplicant aquesta edificabilitat mitjana a les dues parcel·les afectades per la modificació, resultaria el límit d'edificació residencial següent:   
23.831,91 m² + 1.552 m² = 25.383,91 m² x 2,119 m²sostre = 53.788,50 m²sostre  
Conclusió: 53.788,50 > 43.762 (32.220 + 11.542 = 43.762).  
D'aquesta manera queda justificat l'article 19 de la LRAU.  
Per la seua banda l'Ajuntament de València aporta una justificació complementària a l'anterior en la qual es realitza la comparació de cadascuna de les dues parcel·les objecte de l'expedient, amb el seu propi àmbit de referència, per a concloure en ambdós casos que l'edificabilitat residencial proposada és menor que l'existent en la zona de comparació.  
En el cas de la parcel·la de la Tabacalera, es delimita un àmbit en el seu entorn amb una superfície de 113.391,81 m² i una edificabilitat de 285.574,87 m², la qual cosa ofereix un IEB de 2,518 m²sostre/m²sòl, mentre que per al mateix àmbit de la parcel·la de Tabacalera l'IEB resultant és de 0,934 m²sostre/m²sòl.  
Pel que fa a la parcel·la del centre de salut, igualment es delimita un entorn de comparació que ofereix el resultat següent: superfície 36.430,57 m², edificabilitat 97.374,54 m²sostre i IEB 2,672 m²sostre/m²sòl, mentre que per al mateix àmbit de la parcel·la del centre de salut l'IEB resultant és de 1,894 m²sostre/m²sòl.  
Quart  
L'article 55.3 LRAU disposa que .tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de la destinació pública, haurà de preveure les mesures compensatòries necessàries per a mantenir la proporció i qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards legals de qualitat de l'ordenació..  
En desenvolupament d'aquesta previsió l'article 17 de l'annex al Reglament de planejament de la Comunitat Valenciana disposa que en sòl urbà, per a verificar que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació de l'anterior ordenació (ISDn/IEBn > ISDa/IEBa), es mesurarà la superfície computable de referència sobre una àrea virtual amb les característiques indicades en l'article 17 del reglament.  
Aquesta verificació s'efectua en el projecte prenent com a àrea virtual els respectius districtes on es localitzen la fàbrica de tabacs i el centre de salut, que són el districte 2 l'eixample i el districte 6 el Pla del Real.  
Les magnituds de l'ordenació vigent es reflecteixen en el quadre següent:  
D'aquesta manera es comprova que l'índex de sòl dotacional (ISD) de l'ordenació proposada és superior a l'anterior: 0,06393 > 0,05779. I que la relació entre el sòl dotacional i l'edificabilitat també és més favorable en la nova ordenació: 0,02478 > 0,02527.  
D'altra banda, es preveu en el conveni urbanístic una compensació econòmica a favor de l'Ajuntament per la diferència de valor entre els edificis que s'han de permutar amb les mercantils Altadis, SA i Immobiliària Guadalmedina, SA i l'increment d'edificabilitat lucrativa privada a la illa de la Tabacalera:  
A) Permuta d'immobles:  
. Valoració parcel·la municipal a la plaça d'Amèrica: 77.699.057,84 €  
. Valoració immoble de Tabacalera: 01.592.152,13 €  
. Diferència econòmica a favor de l'Ajuntament: 796.490,71 €  
B) Compensació a favor de l'Ajuntament per la requalificació a ús residencial de part de la parcel·la de Tabacalera:  
25.776 m²sostre x 524,19 €/ m²sostre = 25.879.580,44 €  
Cinqué  
Pel que fa a la reserva d'habitatge protegit, l'Ajuntament aporta un escrit afirmant que en el concert previ del Pla General, que ja té l'informe favorable d'aquesta conselleria, es preveu una reserva del 35%, de mitjana, de l'edificabilitat residencial per a la construcció d'habitatges protegits, la qual cosa es considera suficient per a atendre la demanda prevista. Aquesta postura municipal es considera justificació suficient a fi del que preveu la disposició transitòria 1a, apartat 3 de la Llei Urbanística Valenciana (LUV).   
Sisé  
No correspon a aquesta conselleria qüestionar l'interés públic local expressat en el conveni urbanístic i en l'acord d'aprovació municipal. L'anàlisi urbanística que efectua aquesta administració autonòmica es contrau a comprovar que l'ordenació proposada s'ajusta a les prescripcions legals.  
Des d'aquesta perspectiva, no s'aprecia obstacle legal que impedisca l'aprovació autonòmica d'acord amb el que preveu l'article 40 LRAU.  
Seté  
El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics. Conforme a l'article 10 a) d'aquest mateix text, la Comissió Territorial d'Urbanisme ha d'emetre dictamen previ.  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc:  
Aprovar definitivament la modificació del Pla General de València, en l'àmbit de les illes delimitades pels carrers Amadeu de Savoia, Misser Mascó, Naturalista Arévalo Baca, Naturalista rafael Cisternes, i carrer Navarro Reverter, General Navarro Sangrán i passeig de la Ciutadella.  
El document que es presente perquè siga segellat per aquesta conselleria haurà d'incloure en la memòria justificativa el fonament del reajustament d'alineacions conforme es raona en el fonament jurídic segon.   
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que els interessats puguen exercir qualsevol altre recurs que estimen oportú..  
València, 30 de juny de 2006.. El conseller de Territori i Habitatge: Esteban González Pons.